
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3428 

19 Δεκεμβρίου 2014 


ΑΠΟΦΑΣΕΙ Σ 

Αριθ. 6500/1/21 

Εκπαίδευση δημοτικών αστυνομικών 
Ελληνικής Αστυνομίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ 
ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των άρθρων 81 παρ. 1 και 91 του Ν. 4172/ 
2013 «Φορολογία εισοδήματος, επείγοντα μέτρα εφαρ¬ 
μογής του Ν. 4046/2012, του Ν. 4093/2012 και του Ν. 4127/ 
2013 και άλλες διατάξεις» (Α' 167). 

2. Τις διατάξεις της υπ’ αριθ. 6000/2/234-γ' από 15-10-2013 
κοινή υπουργική απόφαση «Προσόντα, προϋποθέσεις και 
διαδικασία αξιολόγησης και ένταξης δημοτικών αστυνο¬ 
μικών στην Ελληνική Αστυνομία» (Β' 2631), όπως τροπο¬ 
ποιήθηκε με την υπ’ αριθ. 6000/2/234-ε' από 28-11-2013 
όμοια (Β' 3030). 

3. Τις διατάξεις της παραγράφου 3 του άρθρου 22 του 
Ν. 2362/1995 «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις» (Α' 247), 
όπως το δεύτερο και το τρίτο εδάφιο της παρ. 3 αντι- 
καταστάθηκαν με την παρ. 3 του άρθρου 22 του Ν. 3871/ 
2010 (Α' 141). 

4. Τ ις διατάξεις των άρθρων 20 και 77 του Ν. 4270/2014 
«Αρχές δημοσιονομικής διαχείρισης και εποπτείας - δη¬ 
μόσιο λογιστικό και άλλες διατάξεις» (Α' 143). 

5. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, όπως κω- 
δικοποιήθηκε με το άρθρο πρώτο του Π.δ. 63/2005 (Α' 98). 

6. Τις διατάξεις του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

7. Τις διατάξεις του Π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα Π.δ. 88/2012 (Α' 143), 
94/2012 (Α' 149), 98/2012 (Α' 160), 131/2012 (Α' 239) και 
118/2013 (Α' 152). 

8. Τ ις διατάξεις του Π.δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 141). 

9. Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (Α' 134). 


10. Τις διατάξεις του Π.δ. 113/2010 «Ανάληψη υποχρε¬ 
ώσεων από τους διατάκτες» (Α' 194), όπως έχει τροπο¬ 
ποιηθεί και ισχύει. 

11. Τις διατάξεις της υπ’ αριθ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (Β' 2105). 

12. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατι¬ 
κού προϋπολογισμού ύψους 126.050,00 ευρώ περίπου, 
η οποία θα αντιμετωπιστεί σε βάρος των Κ.Α.Ε. 0517, 
0881, 0839, 1111, 1123, 1131 και 1723 των εγγεγραμμένων 
πιστώσεων του Π/Υ εξόδων του Ε.Φ. 43-110 «Ελληνική 
Αστυνομία» έτους 2015 εντός των προβλεπόμενων ορίων 
δαπανών στο πλαίσιο υλοποίησης του Μεσοπρόθεσμου 
Πλαισίου Δημοσιονομικής Στρατηγικής, όπως ψηφίζεται 
και ισχύει κάθε φορά. 

13. Την υπ’ αριθ. 6500/1/46-ια' από 23.10.2014 βεβαίωση 
δέσμευσης πίστωσης της Διεύθυνσης Οικονομικών του 
Αρχηγείου της Ελληνικής Αστυνομίας, αποφασίζουμε: 

Άρθρο 1 
Εκπαίδευση 

Η εκπαίδευση των υπαλλήλων των κλάδων ΠΕ Δη¬ 
μοτικής Αστυνομίας, ΤΕ Δημοτικής Αστυνομίας και ΔΕ 
Δημοτικής Αστυνομίας, εφεξής «δημοτικοί αστυνομικοί 
Ελληνικής Αστυνομίας», των οποίων οι θέσεις καταργή- 
θηκαν, σύμφωνα με το άρθρο 81 του Ν. 4172/2013 (Α' 167) 
και εντάχθηκαν στην Ελληνική Αστυνομία ως ιδιαίτερης 
κατηγορίας προσωπικό, ανατίθεται στη Σχολή Μετεκ¬ 
παίδευσης και Επιμόρφωσης Ελληνικής Αστυνομίας και 
πραγματοποιείται σε κατάλληλους χώρους των Γενικών 
Αστυνομικών Διευθύνσεων Αττικής και Θεσσαλονίκης, 
των Γ ενικών Περιφερειακών Αστυνομικών Διευθύνσεων 
της Χώρας, καθώς και των Διευθύνσεων Αστυνομίας 
Νομών. 

Άρθρο 2 

Σκοπός εκπαίδευσης 

Η εκπαίδευση αποσκοπεί να αναπτύξει τις ψυχικές, 
πνευματικές και σωματικές ικανότητες των υπαλλήλων 
του προηγούμενου άρθρου και να δώσει σε αυτούς την 
πρόσθετη επαγγελματική κατάρτιση που είναι αναγκαία 
για να ανταποκριθούν στην αποστολή τους. 

Άρθρο 3 

Πρόσκληση εκπαιδευόμενων και 
συγκρότηση εκπαιδευτικών τμημάτων 

1. Οι υπόχρεοι για εκπαίδευση, προσκαλούνται και 
παρουσιάζονται υποχρεωτικά στους χώρους εκπαίδευ¬ 
σης τις ημερομηνίες και ώρες που προσδιορίζονται με 
διαταγή του Προϊσταμένου Κλάδου Διοικητικής Υπο¬ 
στήριξης και Ανθρώπινου Δυναμικού/Α.Ε.Α. 

2. Ανάλογα με τον αριθμό των εκπαιδευόμενων σε 
κάθε έδρα εκπαίδευσης, συγκροτούνται με διαταγή του 
Διοικητή της Σχολής Μετεκπαίδευσης και Επιμόρφωσης 
Ελληνικής Αστυνομίας εκπαιδευτικά τμήματα, η σύνθε¬ 
ση, η ονομασία και η αριθμητική δύναμη των οποίων 
καθορίζονται με την ίδια διαταγή. 

Αρθρο 4 

Διάρκεια - Είδος εκπαίδευσης 

1. Η εκπαίδευση των δημοτικών αστυνομικών της Ελ¬ 
ληνικής Αστυνομίας διαρκεί επτά (7) ώρες ημερησίως 
για δέκα (10) ημέρες. Ο ακριβής χρόνος έναρξης και 
λήξης αυτής, καθώς και κάθε άλλη αναγκαία λεπτομέ¬ 
ρεια, προσδιορίζονται με διαταγή του Προϊσταμένου 
Κλάδου Διοικητικής Υποστήριξης και Ανθρώπινου Δυ- 
ναμικού/Α.Ε,Α. Σε περίπτωση που ο αριθμός των εκπαι- 
δευομένων είναι μεγάλος, μπορεί με την ίδια διαταγή να 
κατανεμηθεί σε δύο (2) ή και περισσότερες εκπαιδευτι¬ 
κές σειρές, δυνάμενες να πραγματοποιηθούν σε δύο (2) 
ή περισσότερες διαφορετικές εκπαιδευτικές περιόδους. 

2. Η εκπαίδευση της προηγούμενης παραγράφου είναι 
θεωρητική και πρακτική ανάλογα με το αντικείμενο της 
διδασκαλίας. 

Αρθρο 5 
Μαθήματα 

1. Στους εκπαιδευόμενους διδάσκονται τα παρακάτω 
μαθήματα: 

α. Στοιχεία Ποινικού Δικαίου (Ποινικός Κώδικας, Ποι¬ 
νική Δικονομία, Ειδικοί Ποινικοί Νόμοι). 

β. Στοιχεία Συνταγματικού Δικαίου - Ανθρώπινα Δι¬ 
καιώματα - Ρατσισμός - Ξενοφοβία. 

γ. Οργανωτική δομή και λειτουργία της Ελληνικής 
Αστυνομίας. Κώδικας δεοντολογίας του αστυνομικού. 
Θέματα αλληλογραφίας. 

δ. Πεζή περιπολία και συναφή θέματα αστυνομικού 
ενδιαφέροντος. 

ε. Αυτοάμυνα - Αυτοπροστασία (Χρήση αστυνομικής 
ράβδου και χειροπέδων). 
στ. Καθήκοντα Αστυνομικού της Γειτονιάς. 
ζ.Έλεγχοι καταστημάτων υγειονομικού ενδιαφέροντος - 
Παρεμπόριο - Εκδηλώσεις κοινωνικού χαρακτήρα (εμπο- 
ροπανηγύρεις - δημοτικά θέατρα - παρελάσεις κ.λπ.). 
η. Θέματα Ασφάλειας και Τροχαίας, 
θ. Θέματα μέτρων Τάξης και Τροχαίας σε συναθροί¬ 
σεις και συγκεντρώσεις, 
ι. Επίδοση εγγράφων. 

2. Με το γενικό πρόγραμμα εκπαίδευσης, το οποίο 
καταρτίζεται από τη Σχολή Μετεκπαίδευσης και Επι¬ 
μόρφωσης Ελληνικής Αστυνομίας και υποβάλλεται μέσω 
της Διεύθυνσης Εκπαίδευσης και Ανάπτυξης Ανθρω¬ 
πίνων Πόρων/Α,Ε.Α. προς έγκριση στον Προϊστάμενο 
Κλάδου Διοικητικής Υποστήριξης και Ανθρώπινου Δυ¬ 
ναμικού/ Α.Ε.Α. καθορίζονται η διδακτέα ύλη κάθε μαθή¬ 


ματος, ο χρόνος διδασκαλίας, το ωρολόγιο πρόγραμμα 
ως και κάθε άλλη αναγκαία λεπτομέρεια. 

Αρθρο 6 

Υποχρεώσεις εκπαιδευομένων 

1. Κατά τη διάρκεια της εκπαίδευσης, οι εκπαιδευό¬ 
μενοι υποχρεούνταί: 

α. Να παρακολουθούν ανελλιπώς το πρόγραμμα της 
εκπαίδευσης. 

β. Να συμμορφώνονται πλήρως προς τις επιβαλλό¬ 
μενες από το εκπαιδευτικό πρόγραμμα υποχρεώσεις. 

2. Εκπαιδευόμενος που δεν συμμορφώνεται ή παραβι¬ 
άζει τις υποχρεώσεις της προηγούμενης παραγράφου, 
αρνείται να συμμετάσχει εν όλω ή εν μέρει σε γνωστικό 
αντικείμενο της εκπαίδευσης ή κωλύεται να παρακολου¬ 
θήσει την εκπαίδευση, για οποιοδήποτε λόγο, συνέχεια 
ή τμηματικά, για χρονικό διάστημα μεγαλύτερο από 
το ένα έβδομο (1/7) του συνόλου των εκπαιδευτικών 
ωρών, διακόπτει την εκπαίδευσή του και καλείται να την 
επαναλάβει στην αμέσως επόμενη εκπαιδευτική σειρά. 
Σε περίπτωση που δεν υπάρχει επόμενη εκπαιδευτική 
σειρά, οι υπάλληλοι που πρέπει να επαναλάβουν την 
εκπαίδευσή τους, προσκαλούνται προς τούτο με δια¬ 
ταγή του Προϊσταμένου Κλάδου Διοικητικής Υποστήρι¬ 
ξης και Ανθρώπινου Δυναμικού / Α.Ε.Α. σε καθορισμένη 
ημερομηνία που δεν μπορεί να υπερβαίνει χρονικά τους 
έξι (6) μήνες από τη διακοπή της εκπαίδευσής τους 
για οποιοδήποτε λόγο και παρακολουθούν πρόγραμμα 
εκπαίδευσης, όπως αυτό ειδικότερα καθορίζεται από 
τη Σχολή Μετεκπαίδευσης και Επιμόρφωσης Ελληνι¬ 
κής Αστυνομίας και υποβάλλεται μέσω της Διεύθυνσης 
Εκπαίδευσης και Ανάπτυξης Ανθρωπίνων Πόρων/Α.Ε.Α. 
προς έγκριση στον Προϊστάμενο Κλάδου Διοικητικής 
Υποστήριξης και Ανθρώπινου Δυναμικού/Α.Ε.Α. 

Αρθρο 7 

Πιστοποιητικό εκπαίδευσης 

Μετά την ολοκλήρωση της εκπαίδευσης χορηγείται 
στους εκπαιδευομένους σχετικό πιστοποιητικό που υπο¬ 
γράφεται από το Διοικητή της Σχολής Μετεκπαίδευσης 
και Επιμόρφωσης Ελληνικής Αστυνομίας και καταχω- 
ρείται στα ατομικά τους έγγραφα. 

Αρθρο 8 

Ρύθμιση λεπτομερειών 

Λεπτομέρειες και λοιπά θέματα που τυχόν προκύψουν 
κατά την εφαρμογή της παρούσας απόφασης, ρυθμίζο¬ 
νται με απόφαση του Προϊσταμένου Κλάδου Διοικητικής 
Υποστήριξης και Ανθρώπινου Δυναμικού/Α.Ε.Α. 

Αρθρο 9 
Έναρξη Ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΔΗΜΟΣΙΑΣ ΤΑΞΗΣ ΚΑΙ 

ΥΠΟΥΡΓΟΣ ΟΙΚΟΝΟΜΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΒΑΣΙΛΕΙΟΣ ΚΙΚΙΛΙΑΣ 

